b'\n_START_ARTICLE_\nMorska mina\n_START_PARAGRAPH_\nMorska mina je eksplozivna naprava, ki se uporablja za uni\xc4\x8devanje ladij ali podmornic. Detonator je kontaktni ali pa bli\xc5\xbeinski (magnetni). Princip je isti kot pri kopenskih ali protioklepnih minah, le da so morske mine precej ve\xc4\x8dje._NEWLINE_Lahko se uporabljajo ofenzivno, tako da se minira sovra\xc5\xbenikove ladijske poti in pristani\xc5\xa1\xc4\x8da ali pa defenzivno, tako se zavaruje prijateljska pristani\xc5\xa1\xc4\x8da. Mine se lahko polaga z ladjami, podmornicami in tudi z letali ali helikopterji. Med prvo svetovno vojno so bile morske mine pravo nevarno oro\xc5\xbeje za ladje in podmornice. 21. novembra 1916 je morska mina potopila najve\xc4\x8djo ladjo tistega \xc4\x8dasa, britansko bolni\xc5\xa1ko ladjo HMHS Britannic, ki je bila sestrska ladja RMS Titanic. Med drugo svetovno vojno so Ameri\xc4\x8dani iz bombnikov B-29 s padali odmetovali mine v japonska pristani\xc5\xa1\xc4\x8da in s tem povzro\xc4\x8dili veliko \xc5\xa1kode japonskih tovornim ladjam._NEWLINE_Morske mine so sorazmerno poceni in u\xc4\x8dinkovito oro\xc5\xbeje, njihovo odstranjevanje pa je lahko drag in zamuden proces. Na svetu obstaja \xc5\xa1e ve\xc4\x8d minskih polj iz druge svetovne vojne, ki so kljub starosti \xc5\xa1e vedno nevarne.'